মতান্ধতাবাদ
মতান্ধতাবাদ, (ইংরেজি: Dogmatism) অধিবিদ্যাগতভাবে একপেশে, ছকে-বাঁধা ও শিলীভূত চিন্তা, যা কাজ করে অন্ধ মতগুলি নিয়ে। মতান্ধতার ভিত্তি হলো, কোনো কর্তৃত্ব-ক্ষমতায় অন্ধবিশ্বাস এবং অচল-সেকেলে প্রতিজ্ঞাগুলি সমর্থন, সাধারণত ধর্মীয় চিন্তায় চিহ্নিত। শ্রমিক শ্রেণীর আন্দোলনে মতান্ধতার ফলে দেখা দেয় মার্কসবাদের বিকৃতিসাধন, ডানপন্থী ও বামপন্থি সুবিধাবাদ, সংকীর্ণতাবাদ ও রাজনৈতিক হঠকারিতা। মার্কসবাদ-লেনিনবাদ মতান্ধতার মোকাবিলা করে তত্ত্বের সৃষ্টিশীল বিকাশ ও মূর্ত সত্যের দ্বান্দ্বিক নীতি দিয়ে। ইংরেজি Dogma শব্দটি এসেছে গ্রিক δόγμα থেকে "যা একজনের মতামত বা বিশ্বাসকে বোঝায়" এবং এটি গঠন করে δοκέω (dokeo), "চিন্তা, ধারণা, কল্পনা". প্রথম শতক থেকেই আইনকানুন অন্যের ওপর প্রয়োগ করতে গুরুত্বের সাথে মতান্ধতা বা গোঁড়ামিকে লাগানো হয়। এটির ইংরেজি বহুবচন হচ্ছে dogmas বা dogmata, যেটি এসেছে গ্রিক δόγματα শব্দ থেকে। কার্ল বার্থ রচিত ১৪ খণ্ডের সংজ্ঞা প্রদানকারী neo-orthodoxy'র টেকস্ট গ্রন্থ Church Dogmatics-এ "dogmatics" শব্দটি systematic theology শব্দটির সমার্থক।